আবহাওয়া দফতরের পূর্বাভাস মেনে  সন্ধ্যা নামতেই দক্ষিণবঙ্গের জেলাগুলিতে শুরু হয় বৃষ্টিপাত। নদিয়া, দক্ষিণ ২৪ পরগনা, পশ্চিম মেদিনীপুর, হাওড়া, হুগলি ও কলকাতায় প্রবল বৃষ্টিপাত হয়েছে। বৈশাখের গরম থেকে শহরবাসীকে স্বস্তি দিল বারিধারা।  আবহাওয়া দফতর জানিয়েছে, এই সময়ে প্রতিদিন সকালে জলীয়বাস্প থেকে বিভিন্ন জায়গায় মেঘপুঞ্জ তৈরি হয়। তা বড় আকার ধারণ করে। পশ্চিম থেকে পূর্ব দিকে সেটি যায়। দুপুরে পুরুলিয়া, দুই বর্ধমান ও বীরভূমে বৃষ্টিপাতের খবর মিলেছে। সকালে উত্তরবঙ্গের কয়েকটি জায়গায় বৃষ্টিপাত হয়েছে।